ORDE do 22 de marzo de 2022 pola que se modifica a autorización da Escola Familiar Agraria A Cancela, das Neves.
Consellería de Cultura, Educación e Universidade — III. Outras disposicións — 31/03/2022

O representante da titularidade da Escola Familiar Agraria (EFA) A Cancela, das Neves (Pontevedra), solicita autorización para impartir o ciclo formativo de grao superior (CS) Integración social e o CS Marketing e publicidade, así como a redución de 30 a 20 postos escolares do ciclo formativo de grao medio (CM) Panadaría, repostaría e confeitaría.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización e reducir de 30 a 20 postos escolares o CM Panadaría, repostaría e confeitaría, e autorizar o CS Integración social e o CS Marketing e publicidade, no centro cuxos datos se sinalan a seguir:
Denominación: EFA A Cancela.
Código do centro: 36005671.
Enderezo: Tortoreos, s/n.
Localidade: As Neves (Santa María).
Código postal: 36449.
Concello: As Neves.
Provincia: Pontevedra.
Titular: Asociación EFA A Cancela.
Composición resultante:
Modalidade presencial, réxime ordinario:
• 1 CM Coidados auxiliares de enfermaría (1 unidade para 20 postos escolares).
• 1 CM Panadaría, repostaría e confeitaría (2 unidades para 20 postos escolares cada unha).
• 1 CM Xestión administrativa (2 unidades para 20 postos escolares cada unha).
• 1 CS Administración e finanzas (2 unidades para 20 postos escolares cada unha).
• 1 CS Educación infantil (2 unidades para 30 postos escolares cada unha).
• 1 CS Integración social (2 unidades para 20 postos escolares cada unha).
• 1 CS Marketing e publicidade (2 unidades para 20 postos escolares cada unha).
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Universidade de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia, así como o equipamento.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de marzo de 2022